Diari Oficial de la Generalitat Valenciana


Sumari del DOGV 3327, del 10-09-1998 (1998/7463)

Informació pública del Projecte d'Homologació Sectorial Modificativa del Sector la Closa.
-----------------------------------------------------------------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7463


Organisme emissor
:   Ajuntament de Meliana

Tipus de document
:   Anunci

Informació pública del Projecte d'Homologació Sectorial Modificativa del Sector la Closa. [1998/M7463]
  
El Ple de l'Ajuntament, en sessió de 31 de juliol de 1998, ha adoptat, entre altres, el següent acord:
  
«Sotmetre a informació pública, per termini d'un mes, el Projecte d'Homologació Sectorial Modificativa del Sector la Closa junt a l'ordenació detallada que ordena el dit sector, i per termini de 20 dies, l'Alternativa Tècnica del Programa per al Desenvolupament de l'Actuació Integrada per gestió directa, que inclou avantprojecte d'urbanització dels terrenys de l'àmbit d'actuació. Tot això en compliment del que disposen els articles 46, 54, disposició transitòria primera i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i epígraf III.1 de l'Ordre de 19 de març de 1996, de la Conselleria d'Obres Públiques, Urbanisme i Transports.
  
Durant el període d'informació pública regirà el que disposen els esmentats preceptes i, per tant, podran formular-se al·legacions sobre el projecte d'homologació, ordenació detallada i l'alternativa tècnica del programa que podran ser objecte de pública consulta en l'Ajuntament; es podran presentar altres alternatives tècniques en competència amb la proposada per l'Ajuntament, serà possible la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la proposada per l'Ajuntament, prestant caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques tindrà lloc a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions.
  
Se significa que els projectes d'homologació, ordenació detallada i l'alternativa tècnica del programa es tramiten simultàniament per l'Ajuntament, que després del període d'informació pública i d'audiència als interessats, aprovarà provisionalment, si escau, els projectes d'homologació i ordenació detallada del Sector la Closa, així com l'adjudicació del programa, condicionada a la vigència dels dos projectes abans esmentats l'aprovació definitiva dels quals compet al conseller d'Obres Públiques, Urbanisme i Transports.»
  
Amb anterioritat a la publicació del present anunci, i en compliment del que disposa l'article 46.3 de la Llei 6/1994 de la Generalitat Valenciana, s'ha remés el corresponent avís al domicili fiscal dels qui consten en el cadastre com a titulars de drets afectats per l'actuació proposada. Així mateix, i d'acord amb el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present anunci, i perquè valga de notificació als titulars desconeguts o als qui no consten en el seu domicili, d'acord amb la informació que consta en el cadastre (Padró 1998), es fa públic als següents titulars:
  
 Polígon 9
  
Parcel·la 32, 83, 84 Francisco Ferrer Cots Desconegut.
  
Parcel·la 85 Fernando Traver Ferrer Desconegut.